钦定古今图书集成/明伦汇编/官常典/第642卷 > 邵晔
## 钦定古今图书集成/明伦汇编/官常典/第642卷 > 邵晔

按《宋史循吏传》，“晔字日华，其先京兆人。唐末丧乱，曾
祖岳挈族之荆南，谒高季兴，不见礼，遂之湖南。彭玗
刺全州，辟为判官。会贼鲁仁恭寇连州，即署岳国子
司业、知州事，遂家桂阳。祖崇德，道州录事参军。父简，
连山令。晔幼嗜学，耻从辟署。太平兴国八年，擢进士
第，解褐授邵阳主簿，改大理评事，知蓬州录事参军。”
时太子中舍杨全知州，性悍率蒙昧，部民张道丰等
三人被诬为劫盗，悉寘于死。狱已具，晔察其枉，不署
牍，白全，当核其实。全不听，引道丰等抵法，号呼不服，
再系狱按验。既而捕获正盗，道丰等遂得释，全坐削
籍为民。晔代还引对，太宗谓曰：“尔能活吾平民，深可
嘉也。”赐钱五万，下诏以全事戒谕天下。授晔光禄寺
丞